**RAPORT DE ACTIVITATE**

**SEMESTRUL I AN ŞCOLAR 2021 – 2022**

Subsemnata COMICI LAURA-MARIA, profesor titular la Colegiul Tehnic ”Apulum” Alba Iulia, pe catedra de fizică, menționez că în semestrul I al anului școlar 2021- 2022 am desfășurat următoarele:

În calitate de profesor, am instruit şi educat colectivele de elevi ale claselor VII-VIII și IX-XII activitate ce a presupus, optimizarea şi eficientizarea întregului proces instructiv-educativ, luarea în considerare şi atingerea unor parametri valorici în proiectarea, planificarea şi desfăşurarea demersului didactic, atât în ceea ce priveşte activitatea curriculară cât şi cea extracurriculară, după cum urmează:

1. **Proiectarea activităţii**

Am respectat programa şcolară, am întocmit planificările calendaristice și pe unități de învățare conform legislaţiei în vigoare şi le-am predat până la termenul stabilit. Am proiectat teste de evaluare iniţiale, de progres şi sumative, ţinând cont de nevoile şi de particularităţile de vârstă ale elevilor. Am proiectat activităţi extracurriculare, corelate cu obiectivele curriculare, cu nevoile şi interesele elevilor.

În cadrul portofoliului personal există planurile cadru de învăţământ, schema orară, programele şcolare pentru fizică, acestea având rol în precizarea conţinuturilor predate-învăţate-evaluate.

**2 . Realizarea activităţilor didactice**

În activitatea din semestrul I al anului şcolar 2021 – 2022, am întocmit liste bibliografice, proiecte didactice şi am aplicat metode moderne activ-participative. În cadrul orelor de curs, am utilizat materialele şi auxiliarele şcolare existente în dotare şi mijloace TIC.

Există concordanţă între competenţele generale, specifice,conţinuturi, activităţi de învăţare, strategii didactice folosite, mijloace didactice, cu rol intuitiv şi deductiv. Am utilizat metode activ-participative precizate în actualul ansamblu de metode moderne și am realizat transparență, multidisciplinaritate şi interdisciplinaritate în cadrul orelor de curs.

**3.Evaluarea rezultatelor învăţării**

În cadrul evaluării, am asigurat transparenţa criteriilor, a procedurilor de evaluare, am aplicat toate formele de evaluare şi am notat ritmic elevii în catalog. Am promovat autoevaluarea şi interevaluarea în cadrul grupelor de lucru şi al clasei. Evaluarea satisfacţiei beneficiarilor educaţionali s-a oferit prin comunicarea în mod periodic a rezultatelor obţinute de elevi şi implicarea acestora în alegerea ofertei educaţionale ce urmează a fi parcursă.

**4. Managementul clasei de elevi**

Privind gestionarea şi managementul clasei de elevi, aceasta cuprinde prezentarea normelor(regulilor) care trebuie respectate.

În cadrul claselor în care am avut ore, am stabilit un cadru adecvat pentru desfăşurarea activităţilor, am monitorizat comportamentul elevilor şi am gestionat situaţiile conflictuale.

Am promovat exemplele de bună practică în vederea orientării şcolare şi profesionale şi am responsabilizat elevii prin implicarea în activităţi diverse.

Mi-am îndeplinit sarcinile ca profesor și diriginte prin consilierea şi îndrumarea permanentă a elevilor, tratarea diferenţiată a acestora, în funcţie de particularităţile individuale.

**5.Managementul carierei şi al dezvoltării profesionale**

Am participat la cercul pedagogic al profesorilor de fizica, organizat de ISJ Alba în semestrul I al anului școlar 2021-2022.

În perioada 28.09.2021-29.11.2021 am participat și absolvit programul de formare continuă CRED-curriculum relevant, educație deschisă pentru toți, nivel II, gimnazial, cu durata de 120 ore (30 credite transferabile).

Am participat cu elevii clasei a X-a B la activități de voluntariat, am donat în preajma sărbătorilor de iarnă, alimente persoanelor nevoiașe.

Comunicarea interumană s-a realizat în mod armonios, colegial, fără disfuncţionalităţi comportamentale.

Cerinţele scripturale au fost realizate la timp, conform criteriilor în vigoare, (semnarea condicii, punctualitatea la ore). Am manifestat disponibilitate la cerinţele manageriale și am fost prezență la toate ședințele Consiliului Profesoral.

**Data Semnătura**

**31.01.2022 Laura Comici**